[pic] | EUROPOS BENDRIJŲ KOMISIJA | Briuselis, 6.2.2007 KOM(2007) 43 galutinis 2007/0017 (ACC) Pasiūlymas TARYBOS SPRENDIMAS nustatantis poziciją, kuri turi būti priimta Bendrijos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo (pateikta Komisijos) AIŠKINAMASIS MEMORANDUMAS Bendrija Sprendimu 92/580/EEB [1] sudarė 1992 m. Tarptautinį cukraus susitarimą (toliau – susitarimas), kuris įsigaliojo 1993 m. sausio 1 d. trejiems metams iki 1995 m. gruodžio 31 d. Po to jo galiojimas buvo reguliariai pratęsiamas dvejų metų laikotarpiams. Susitarimas, kurio galiojimas Tarptautinės cukraus tarybos sprendimu paskutinį kartą pratęstas 2005 m. gegužę, galioja iki 2007 m. gruodžio 31 d. Susitarimo galiojimo pratęsimas naujam laikotarpiui iki dvejų metų atitinka Bendrijos interesus. Susitarimo pratęsimas reiškia, kad Bendrija toliau privalės mokėti įnašus į susitarimo administravimo biudžetą. Bendrijos biudžete tokie įnašai yra įtraukti į 05 06 01 straipsnį (Tarptautiniai žemės ūkio susitarimai). Šio pasiūlymo tikslas – siekti Tarybos leidimo Komisijai Tarptautinėje cukraus taryboje Bendrijos vardu balsuoti dėl susitarimo galiojimo pratęsimo iki 2009 m. gruodžio 31 d. 2007/0017 (ACC) Pasiūlymas TARYBOS SPRENDIMAS nustatantis poziciją, kuri turi būti priimta Bendrijos vardu Tarptautinėje cukraus taryboje dėl 1992 m. Tarptautinio cukraus susitarimo galiojimo pratęsimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies antrą pastraipą, atsižvelgdama į Komisijos pasiūlymą, kadangi: (1) Bendrija Sprendimu 92/580/EEB[2] sudarė 1992 m. Tarptautinį cukraus susitarimą, kuris įsigaliojo 1993 m. sausio 1 d. trejiems metams iki 1995 m. gruodžio 31 d. Po to jo galiojimas buvo reguliariai pratęsiamas dvejų metų laikotarpiams. Susitarimas, kurio galiojimas Tarptautinės cukraus tarybos sprendimu paskutinį kartą pratęstas 2005 m. gegužę, galioja iki 2007 m. gruodžio 31 d. Naujas susitarimo galiojimo pratęsimas atitinka Bendrijos interesus. Todėl Tarptautinėje cukraus taryboje Bendrijai atstovaujanti Komisija turėtų būti Tarybos sprendimu įgaliota balsuoti dėl tokio pratęsimo, NUSPRENDĖ: Vienintelis straipsnis Europos bendrijos pozicija Tarptautinėje cukraus taryboje – balsuoti už 1991 m. Tarptautinio cukraus susitarimo galiojimo pratęsimą naujam laikotarpiui iki dvejų metų. Komisija yra įgaliojama pareikšti šią poziciją Tarptautinėje cukraus taryboje. Priimta Briuselyje, Tarybos vardu Pirmininkas FINANSINĖ TEISĖS AKTO PASIŪLYMO PAŽYMA Politikos sritis: Žemės ūkis ir kaimo plėtra Veiklos rūšis: Žemės ūkio ir kaimo plėtros politikos srities tarptautiniai aspektai | PRIEMONėS PAVADINIMAS: 1992 M. TARPTAUTINIO CUKRAUS SUSITARIMO GALIOJIMO PRATęSIMAS | 1. BIUDŽETO EILUTĖ IR ANTRAŠTINĖ DALIS 4 antraštinė dalis. ES – pasaulio partnerė 05 06 01: Tarptautiniai žemės ūkio susitarimai 2. BENDRIEJI FINANSINIAI DUOMENYS 2.1. Visas priemonei skirtas asignavimas (B dalis) 1,023 mln. EUR 2.2. Taikymo laikotarpis: 2008 01 01 – 2009 12 31 2.3. Bendroji daugiametė išlaidų sąmata (milijonais EUR) 2008 m. | 2009 m. | Iš viso | Įsipareigojimai | 0,506 | 0,517 | 1,023 | Mokėjimai | 0,506 | 0,517 | 1,023 | 2.4. Suderinamumas su finansinėmis programomis ir finansine perspektyva X Pasiūlymas atitinka esamas finansines programas 2.5. Finansinis poveikis pajamoms X Finansinių pasekmių nėra (įskaitant techninius priemonės įgyvendinimo aspektus) 3. BIUDŽETO YPATYBĖS Išlaidų rūšis | Nauja | ELPA įnašas | Šalių kandidačių įnašas | Finansinės perspektyvos išlaidų kategorija | Prival. | Dif. | NE | NE | NE | 4. ES – pasaulio partnerė | 4. TEISINIS PAGRINDAS 133 straipsnis ir 300 straipsnio 2 dalis. 5. APRAŠYMAS IR SPRENDIMO PAGRINDAS 5.1. Bendrijos intervencijos poreikis Atsižvelgiant į EB ekonominę reikšmę, ypač žemės ūkio sektoriuje, jai turi būti atstovaujama tarptautiniuose susitarimuose dėl žemės ūkio, kurie laikomi svarbia priemone, padedančia stebėti pasaulines tendencijas ir ginti Bendrijos interesus, susijusius su atitinkamais produktais. EB narystės įnašų mokėjimas padeda įgyvendinti Tarptautinio cukraus susitarimo tikslus. Tarptautinė cukraus organizacija (TCO), atsakinga už šio susitarimo administravimą, skatina siekti tokių susitarimo tikslų kaip tarptautinis bendradarbiavimas, statistinės informacijos mainai, rinkos tendencijų prognozavimas ir kt. Todėl dalyvavimas šiame susitarime atitinka EB interesus. Narystės įnašai nustatomi kiekvienais metais ir mokami tol, kol EB yra susitarimo šalis. Akivaizdu, kad jei EB turėtų savarankiškai vykdyti TCO vykdomą veiklą, bendros tokios veiklos išlaidos būtų žymiai didesnės nei išlaidos narystės įnašams. 5.2. Numatomi veiksmai ir susitarimai dėl biudžetinės intervencijos EB kiekvienais metais moka Tarptautinio cukraus susitarimo narystės mokesčius. Mokesčiai mokami, kol EB yra susitarimą pasirašiusioji šalis. Europos Komisija visokeriopai dalyvauja TCO veikloje ir naudojasi visais narystės teikiamais privalumais. 6. FINANSINIS POVEIKIS 6.1. Bendras finansinis poveikis B daliai Įsipareigojimai (tūkstantųjų tikslumu): 1,023 mln. EUR už dvejų metų laikotarpį: 0,506 mln. EUR už 2008 m. ir 0,517 mln. EUR už 2009 m. 6.2. Apskaičiavimas Kiekvienas įnašas nustatomas pagal atitinkamai narei skirtų balsų skaičių ir pagal jos reikšmę tarptautinėje rinkoje. Bendrijai numatyta skirti 574 iš 2000 balsų; balsų skaičius galiojimo pratęsimo laikotarpiu liks stabilus. 2008 m. planuojamos išlaidos vienam balsui bus 882 EUR, todėl Bendrijos įnašas sudarys 0,506 mln. EUR. Atsižvelgiant į sumos už vieną balsą koregavimą, 2009 m. išlaidos sudarys 0,517 mln. EUR. 7. POVEIKIS PERSONALO IR ADMINISTRAVIMO IŠLAIDOMS 7.1. Poveikis žmogiškiesiems ištekliams Pareigų rūšis | Personalas, skiriamas priemonei įgyvendinti iš esamų išteklių | Iš viso | Su priemone susijusių užduočių aprašymas | Nuolatinių darbo vietų skaičius | Laikinų darbo vietų skaičius | Nuolatiniai pareigūnai arba laikinasis personalas | A B C | 0,3 – – | – – – | 0,3 – – | Pasirengimas dalyvavimui TCO susitikimuose ir tolesniems veiksmams | Kiti žmogiškieji ištekliai | – | – | – | Iš viso | 0,3 | – | 0,3 | 7.2. Bendras finansinis poveikis žmogiškiesiems ištekliams Žmogiškųjų išteklių rūšis | Suma EUR | Apskaičiavimo metodas | Pareigūnai Laikinasis personalas | 35 400 | 0,3 x 118 000 | Kiti žmogiškieji ištekliai | Iš viso | 35 400 | 8. TOLESNI VEIKSMAI IR VERTINIMAS 8.1. Tolesni veiksmai TCO nariai atidžiai stebi organizacijos veiklą, o EB visapusiškai dalyvauja reguliariuose TCO posėdžiuose. TCO veiklos ataskaita reguliariai skelbiama. 9. KOVOS SU SUKČIAVIMU PRIEMONĖS Mokėjimai bus atliekami tik tiesiogiai į TCO banko sąskaitą, gavus rašytinį prašymą ir įsitikinus, kad prašyme nurodyta suma sutampa su Tarptautinio cukraus susitarimo tarybos patvirtinta suma. [1] OL L 379, 1992 12 23, p. 15. [2] OL L 379, 1992 12 23, p. 15.